
REFERAT

privind modificarea şi completarea Regulamentului de funcţionare a sistemului de parcare a autovehiculelor în Municipiul Timisoara aprobat prin HCLMT nr. 63/26.02.2013

Prin Hotărârea nr. 63/26.02.2013, Consiliul Local al Municipiului Timişoara a aprobat  Regulamentul  de funcţionare a sistemului de parcare a autovehiculelor în Municipiului Timişoara.
Regulamentul de funcţionare a sistemului de parcare a autovehiculelor în Municipiul Timisoara aprobat asigură eficient îndeplinirea tuturor obiectivelor pe care şi le propune un sistem de parcare şi de asemenea, are efect direct sau indirect, asupra calitatii vietii si asupra calitatii mediului prin reducerea poluarii. Aceste obiective privesc modul în care se administrează locurile de staţionare prin mijloace curente şi au ca scop îmbunătăţirea situaţiei:

- reconfigurarea sistemului de parcare prin zonificarea acestuia pentru o mai bună administrare a locurilor de parcare existente pe raza municipiului si pentru crearea de venituri la bugetul local;
- modernizarea sistemului de plata pentru parcare prin SMS;

- utilizarea cât mai eficientă a locurilor de parcare existente;
- oferta de taxare prin mijloace moderne: telefonie mobilă;

Conform noului Regulament de funcţionare a sistemului de parcare a autovehiculelor, Municipiul Timisoara a fost împărţit în trei zone tarifare – zona I roşie, zona II – galbenă şi zona III – albastră. Astfel, în funcţie de cele trei zone tarifare au fost stabilite tipuri de abonamente pentru fiecare zonă în parte,etc., iar modalităţile de paltă sunt: taxare prin abonamente şi prin telefonie mobilă (sms şi pe bază de voucher).
Prin Regulamentul  de funcţionare a sistemului de parcare a autovehiculelor în Municipiului Timişoara s-a hotărât ca parcările în care se aplică acest sistem să se aprobe de către Primăria Municipiului Timişoara la popunerea operatorului sistemului de parcare, cu avizul Comisiei de Circulaţie din cadrul Primăriei Municipiului Timişoara, cu anumite excepţii.
Pe strazile din centrul orasului, parcarea trebuie să fie administrată cu atenţie pentru a asigura un echilibru între cererea de parcare, vizibilitate şi confort. Astfel se impune ca pentru o anumită perioadă limitată aplicarea tuturor dispozitiilor din Regulamentul de functionare a sistemului de parcare a autovehiculelor în Municipiul Timisoara care privesc parcarile special amenajate prevazute cu sisteme de control al accesului să se spspende. După această perioadă se va decide dacă aceste prevederi se prelungesc sau se vor aplica dispoziţiile din Regulament în ceea ce priveşte  parcarile special amenajate prevazute cu sisteme de control al accesului.
În conformitate cu prevederile OG nr.71/2002 privind organizarea şi funcţionarea serviciilor publice de administrare a domeniului public şi privat de interes local, autorităţile administraţiei publice locale au iniţiativa şi adoptă hotărâri referitoare la dezvoltarea şi modernizarea infrastructurii edilitar-urbane existente. De asemenea, în baza art. 128 alin. (1) din OUG nr.195/2002 privind circulaţia pe drumurile publice, autorităţile administraţiei publice locale au obligaţia de a asigura desfăşurarea fluentă şi în siguranţă a circulaţiei rutiere şi au atribuţii în stabilirea reglementărilor referitoare la regimul de acces şi circulaţie, staţionare şi parcare pentru diferite categorii de vehicule.

Având în vedere cele prezentate mai sus, precum şi pentru a veni în sprijinul cetăţenilor străini care tranzitează Municipiul Timişoara, propunem spre aprobare următoarele:
- completarea art. 4 alin. 5 din Regulamentul de functionare a sistemului de parcare a autovehiculelor în Municipiul Timisoara, aprobat prin Hotarârea Consiliului Local al Municipiului Timisoara nr. 63/26.02.2013, prin introducerea lit. e, care va avea urmatorul continut:

“e) autovehiculele inmatriculate in alte state decat Romania, detinute in proprietate personala de catre persoane care au si domiciliul in statul unde este inmatriculat autovehiculul, dovada urmand a se face in baza certificatului de inmatriculare a autovehiculului si a actului de identitate a proprietarului”;
- suspendarea  aplicării tuturor dispozitiilor din Regulamentul de functionare a sistemului de parcare a autovehiculelor în Municipiul Timisoara care privesc parcarile special amenajate prevazute cu sisteme de control al accesului pe o perioada de trei luni de zile, acestea funcţionând în  regim TimPark,  după această perioadă Consiliul Local al Municipiului Timişoara împuterniceşte Primarul Municipiului Timişoara să decidă cu privire la modul de funcţionare al parcărilor prevazute cu sisteme de control al accesului.

